Frances Hodgson Burnett

Scritris an lenga anglèisa.
Frances Eliza Hodgson a nass a Manchester (Anghiltèra) ël 24 ëd novèmber dël 1849, tersa ëd sinch masnà.
Sò pare a meuir dël 1853, lassand la famija ant la miseria.
Sòn a possa la cita Fanny a ancaminé a scrive, coma mojen d'evasion.
Ant ël 1865 la famija as trasferiss a Knoxville an Tennessee.
An Mérica a conòss Swann Burnett, ch'a dventrà sò òm dël 1873 e dont a divorsiërà dël 1898.
Scritris për grand e masnà, soa produssion a consist an pì che quaranta lìber.
Soa creassion pì avosà a l'é ël protagonista ëd Little Lord Fauntleroy, un përsonage ëd bel deuit dventà dun-a un model ampegnativ për le masnà 'd cola generassion.
Publicà dël 1886, ël lìber a l'ha avù dlonch sucess.
Frances Hodgson a meuir a Plandome, Long Island, davzin a New York, ël 29 d'otóber dël 1924.

 Euvre prinsipaj 
 That lass o' Lowrie's (1877, conta sla vita ant ël Lancashire)
 Through one administration (1883, stòria romàntica)
 Little Lord Fauntleroy (1886, dventà un travaj teatral)
 Sara Crewe (1888, butà an sena tanme The little princess)
 A lady of quality (1896, stòria romàntica)
 One I knew the best of all (1904, autobiogràfich)
 The dawn of a to-morrow (1906, stòria romàntica)
 The shuttle (1907, stòria romàntica)
 The Secret Garden (1911)
 T. Tembarom (1913, stòria romàntica)
 The head of the house of Coombe (1922, stòria romàntica)
 The Little Prince

Frances Hodgson a l'é stàita ëdcò autris ëd vàire comedie, dont doe an colaborassion con sò scond marì, ël médich Stephen Townsend.

Hodgson Burnett, Frances
Hodgson Burnett, Frances